Kui maaomanik on oma maavaldused kenasti hooldanud, aitab see ära hoida juhuslikust suitsukonist või hoolimatusest põhjustatud ulatuslikke kulupõlenguid.    Kevadiste kulupõlengute vältimiseks kutsub päästeteenistus maaomanikke üles korrastama oma maad  juba sügisel, et võimalikud kulupõlengud ei hakkaks teie vara ohustama. Igal aastal hävib kulutules elumaju ja kõrvalhooneid ning tekib kahju keskkonnale. Pole harv kui vigastada saavad inimesed. Tuleb mõista, et niitmata ja kuivanud heinamaad mööda levib kahjutuli väga kiiresti. Tuulise ilmaga on kulupõlengu kustutamine keeruline ülesanne isegi kogenud ning spetsiaaltehnikaga varustatud päästjatetöötajatele.    Kasulik on ka naabrile meelde tuletada, et sügisel maade korrastamine on tähtis  kõigile, sest tule levik maavalduste piire ei tunne.